Voerde-West kraftverk

Voerde-West kraftverk  var et anlegg bestående av to sammenføyde varmekraftverk nær storbyen Essen i delstaten Nordrhein-Westfalen i det vestre Tyskland. Det hadde en installert produksjonskapasitet på 2220 MW, fordelt på 2 blokker i hvert av anleggene. Voerde-anlegget bestod av 2 x 761 MW blokker, mens West-anlegget hadde 2 x 350 MW blokker.

Anlegget ble påbegynt omkring 1970, stod ferdig i 1985 og ble nedlagt i 2017. Brenselkilden var steinkull. Operatør var energiselskapet STEAG AG med 75% eierandel, mens RWE Power eide 25%.

CO2-utslippene ved det største anlegget i 2008 var ca. 6 726 000 tonn. Utslippene ved det minste anlegget ble halvert i 2008 og var ca. 1 664 800 tonn, mens det samme årets kvote var 1,78 mill tonn.

Se også
 Liste over verdens største kullkraftverk

Referanser

Eksterne lenker
 IndustCards – «Coal-Fired Plants in Nordrhein-Westfalen».

Varmekraftverk i Tyskland
Kullkraftverk i Tyskland
Kraftverk i Nordrhein-Westfalen
Kraftverk etablert i 1985
Opphør i 2017
Nedlagte kullkraftverk‎
Tidligere byggverk i Tyskland